armvectores/hy_wikipedia_2023 huggingface dataset:
Նիզովկա (գյուղ, Նովովոդոլաժսկի շրջան)

Անվան այլ կիրառումների համար տե՛ս՝ ՆիզովկաՆիզովկա (ուկրաիներեն՝ Низівка), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Նիզովկա գյուղում բնակվում էր 89 մարդ։ Բնակավայրը զբաղեցնում է 0,42 կմ² տարածք։ Բնակչության խտությունը կազմում էր 211,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գևորգ Սաֆրազբեկյան

Գևորգ Սադաթի Սաֆրազբեկյան (1900, Բռնակոթ, Զանգեզուրի գավառ, Ելիզավետպոլի նահանգ, Ռուսական կայսրություն - 1937), հայ ռազմական և պետական գործիչ, կարմիր բանակի դիվիզիային կոմիսար (1935), ԽՄԿԿ անդամ (1920)։
Ավարտել է Լենինգրադի Ն․ Տոլմաչովի անվան ռազմաքաղաքական ակադեմիային կից բարձր քաղաշխատողների դասընթացները (1928)։ 1922 թվականից ծառայել է Հայկական դիվիզիայի քաղբաժնում, այնուհետև եղել հեծյալ գնդի կոմիսար։ 1926 թվականին նշանակվել է Հայկական դիվիզիայի կոմիսար և քաղբաժնի պետ։ 1928 թվականին՝ Միջինասիական ռազմական օկրուգի ավիացիոն բրիգադի քաղբաժնի, ապա՝ օկրուգի կազմհրահանգչական բաժնի պետ, քաղվարչության պետի տեղակալ։ 1931 թվականին Տաջիկստանում մասնակցել է հակաբոլշևիկյան ուժերի ճնշմանը։ 1932-1936 թվականներին էղել է Կարմիր բանակի գլխավոր քաղվարչության ավագ տեսուչ։ 1936-1937 թվականներին՝ ռազմաքաղաքական խորհրդատու խորհրդային բանակի քաղվարչությունում։
Պարգևատրվել է խորհրդային և մոնղոլական շքանշաններով։
Սնկերտ

Սնկերտ, հայաբնակ գյուղ Իրանում, Փերիա գավառի Չադիգան գավառակում։ Հիմնադրվել է 1887 թվականին։ 1971 թվականին ուներ 455 հայ բնակիչ (73 տուն)։ Զբաղվում են այգեգործությամբ, հացահատիկի մշակությամբ, անասնապահությամբ։ Երեք անջատ թաղերից բաղկացած գյուղի կենտրոնում գտնվում է Սուրբ Ստեփաննոս եկեղեցին։ Գործում է դպրոց։
Բոնդուրի (գյուղ, Գայսինի շրջան)

Անվան այլ կիրառումների համար տե՛ս՝ ԲոնդուրիԲոնդուրի (ուկրաիներեն՝ Бондурі), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1400 թվականին։
2001 թվականի տվյալներով Բոնդուրի գյուղում բնակվում էր 771 մարդ։ Բնակավայրը զբաղեցնում է 2116 կմ² տարածք։ Բնակչության խտությունը կազմում էր 364,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ակրիդին

Ակրիդին, դիբենզոպիրիդին, C13H9N, օրգանական նյութ, հետերոցիկլիկ միացություն։


== Հատկություններ ==
Դեղնավուն բյուրեղներ են։ Հալման ջերմաստիճանը 111 °C է, եռմանը՝ 345 °C։ Վատ է լուծվում ջրում, լավ՝ օրգանական լուծիչներում։ Ակրիդինի և նրա աղերի լուծույթներն ունեն համապատասխանաբար մանուշակագույն և կանաչ ֆլուորեսցենցում։
Ակրիդինը քիմիապես կայուն, շատ թույլ հիմնային նյութ է, հեշտությամբ մտնում է միացման, դժվարությամբ՝ տեղակալման ռեակցիաների մեջ։


== Ստացում ==
Ստացվում է դիֆենիլամինից։ Մետաղների կոռոզիայի ինհիբիտոր Է։ Ակրիդինի որոշ ածանցյալներ կարևոր դեղանյութեր են (ակրիխին, ռիվանոլ) և արժեքավոր ներկանյութեր։


== Գրականություն ==
Химическая энциклопедия / Редкол.: Кнунянц И.Л. и др.. — М.: Советская энциклопедия, 1988. — Т. 1 (Абл-Дар). — 623 с.


== Ծանոթագրություններ ==
Ամբրաս ամրոց

Ամբրաս ամրոց (գերմ.՝ Schloss Ambras Innsbruck), ավստրիական Ինսբրուկ քաղաքի մերձակա բլուրների վրա Վերածննդի ոճով կառուցված ամրոց և պալատ (բարձրությունը ծովի մակերևույթից 587 մետր է)։ Համարվում է ավստրիական Տիրոլ երկրամասի ամենաշատ այցելուներ գրավող, զբոսաշրջային տեսարժան վայրերից մեկը։


== Հակիրճ տեղեկատվություն ==
Ամրոցը կառուցվել է 16-րդ դարում՝ ավելի վաղ՝ 10-րդ դարում կառուցված բերդի տեղում, Ավստրիայի արքիդուքս, էրցհերցոգ Ֆերդինանդ Երկրորդի (1529–1595 թթ.) կողմից և 1567-ից 1595 թվականներին ծառայել է որպես նրա ու իր ընտանիքի անդամների նստավայր։ Լինելով Հաբսբուրգների տոհմի ամենաառատաձեռն և ամենաարվեստասեր ներկայացուցիչներից մեկը՝ Ֆերդինանդ Առաջինի որդի Ֆերդինանդ Երկրորդը հին բերդը Վերածննդի ոճի ամրոցի է վերափոխել որպես ընծա իր տիկնոջը՝ Ֆիլիպե Վելզերին։ Տիրոլի իշխանը ամրոցում հավաքել է արվեստի գործերի՝ աշխարհով մեկ հռչակված հավաքածու, դրանց ցուցադրության նպատակով բացել թանգարան, որը համարվում է աշխարհի ամենահին թանգարանը։ Հավաքածուի մեջ առանձնահատուկ տեղ են զբաղեցնում եվրոպական զինագործական արվեստի գլուխգործոցները, որոնք ժամանակային առումով ընդգրկում են Հռոմեական սրբազան կայսրության նշանավոր կայսրեր Մաքսիմիլիան Առաջինց մինչև Լեոպոլդ Առաջինի իշխանության տարիները։ Ինքը՝ ամրոցը ևս, որպես իր նախաստեղծ վայրում պահպանված միակ վերածննդյան Kunstkammer (արվեստների ու հրաշքների սրահ), առանձնահատուկ պատմամշակութային հուշարձանի նշանակություն ու արժեք է ձեռք բերել։
Մեծ հետաքրքրություն է ներկայացնում նաև ամրոցի Իսպանական սրահը (Spanischer Saal)՝ գերմանական վերածննդյան ճարտարապետության հոյակապ մի նմուշ՝ սքանչելի նախշերով զարդարուն առաստաղով, Տիրոլի իշխանների 27 մեծադիր դիմանկարներով զարդարված պատերով։ Այսպես կոչված՝ Վերին ամրոցում էլ գտնվում է Հաբսբուգյան տոհմի և եվրոպական այլ արքայատոհմերի բազմաթիվ անդամների, այդ թվում՝ նաև երեխաների դիմանկարների մեծարժեք հավաքածուն:Սրահներում ցուցադրված են նաև կերպարվեստի բարձրարժեք բազմաթիվ այլ գործեր, քանդակներ, սքանչելի զարդեր և այլ գեղեցիկ ու թանկարժեք ցուցանմուշներ։
Ամբրասին առանձնահատուկ գրավչություն է հաղորդում նաև այն, որ ամրոցը դարձել է հին ու հնագույն երաժշտության ինսբրուկյան հանրահայտ փառատոնի անցկացման հիմնական համերգային հարթակը։


== Գրականություն ==


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Ambras Castle official website Archived 2019-03-29 at the Wayback Machine.
Ambras Castle 360° fullscreen panoramas
Официальный сайт
«Амбраз»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Գլուբոչոկ (գյուղ, Կորոստիշևի շրջան)

Անվան այլ կիրառումների համար տե՛ս՝ ԳլուբոչոկԳլուբոչոկ (ուկրաիներեն՝ Глибочок), գյուղ Ուկրաինայի Ժիտոմիրի մարզի Կորոստիշևի շրջանում։
2001 թվականի տվյալներով Գլուբոչոկ գյուղում բնակվում էր 224 մարդ։ Բնակավայրը զբաղեցնում է 0,504 կմ² տարածք։ Բնակչության խտությունը կազմում էր 444,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերխնիե Տատմիշի

Վերխնիե Տատմիշի (ռուս.՝ Верхние Татмыши, չուվաշերեն՝ Тури Татмăш), գյուղ Ռուսաստանի Չուվաշիա հանրապետության Ալիկովսկի շրջանի կազմում։
Բնակչությունը 2002 թվականին գրանցված տվյալներով կազմում էր 125 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շունն ու կատուն (մուլտֆիլմ, 1955)

Անվան այլ կիրառումների համար տե՛ս՝ Շունն ու կատուն (այլ կիրառումներ)«Շունն ու կատուն», նկարված մուլտիպլիկացիոն ֆիլմ է, որը ստեղծել է ռեժիսոր Լև Ատամանովը՝ հայ գրող Հովհաննես Թումանյանի հեքիաթի հիման վրա։ 1938 թվականի համանուն մուլտֆիլմի վերանկարահանումը։
Մուլտֆիլմում հնչում է Սամուիլ Յակովլովիչ Մարշակի բանաստեղծությունը և Ուզունդարա պարի երաժշտությունը։


== Սցենար ==
Ամպրոպի ժամանակ քամին հովիվ շան գլխարկը տանում է։ Բարեհոգի շունը գտնում է ոչխարի մորթի և տանում մորթիագործ կատվի մոտ, որպեսզի նոր գլխարկ կարի։ Կատուն գործի է անցնում։ Ամեն ինչ լավ կլիներ, եթե կատվի կրպակ չայցելեր հարուստ և ամբարտավան այծը և չկարողանար ընտրել նրան առաջարկած ոչ մի գլխարկ և փափախ։ Այդժամ այծին վաճառում են այն գլխարկը, որը կարել էին շան համար։ Վճարելով գումարը, այծը վերցնում է գլխարկը։ 
Նշանակված օրը շունը գալիս է գլխարկի հետևից։ Կատուն սպասում էր նրան՝ տեսնելով շանը, դուռը  կողպում է։ Շունը գալիս է, տեսնում, որ դուռը կողպված է, և ետ վերադառնում։ Այսպես շարունակվում է շան ամեն այցի ժամանակ։ Գալիս է հաջորդ գարունը։ Վերջապես շունը բռնում է կատվին, և նրանք սկսում են վիճել։ Կատուն փախնում է այծի տուն, որտեղ էլ շունը գտնում է իր գլխարկը, բայց չի կարողանում այն վերցնել՝ այծը հարվածում է նրան։ 
Հենց այսպես էլ առաջացավ կատվի և շան թշնամանքը. «Քանի որ այդ կատու-մուշտակակարը բոլոր կատուների նախապապն էր շների և կատուների ընտանքները հաշտ չեն»։


== Ստեղծողներ ==


== Վիդեո ==
«Կատվի տունը» (1958), «Ո՞վ ասաց «մյաու»» (1962), «Շունն ու կատուն» (1955), «Կատուն, որը զբոսնում է ինքն իրեն» (1968), «Խրտվիլակ-մրտվիլակ» (1982), «Լիզյուկովա փողոցի փիսիկը» (1988)։
1990 թվականին մուլտֆիլմը թողարկվել է Studio PRO Video և «Союз» ստուդիայի խորհրդային լավագույն մուլտֆիլմների սկավառակների վրա։ Մուլտֆիլմը բազմիցս տեղադրվել է DVD սկավառակների վրա մուլտֆիլմի հավաքածուներում։


== Գրականություն ==
Фильмы-сказки. Сценарии рисованных фильмов. Выпуск 4. — М.: Искусство, 1956. — 216 с.


== Ծանոթագրություններ ==


== Արտաքին հղումներ ==
Շունն ու կատուն յություբում
«Շունն ու կատուն» (1955)(անգլ.) ֆիլմը Internet Movie Database կայքում
Կանդիբինո (այլ կիրառումներ)

Կանդիբինո, կարող է վերաբերել՝

Կանդիբինո - գյուղ, Ուկրաինայի Նիկոլաևի մարզի Նովայա Օդեսայի շրջանում
Կանդիբինո - գյուղ, Ուկրաինայի Սումիի մարզի Բելոպոլիեի շրջանում
Նիկոլայ Դեմյանով

Նիկոլայ Յակովլևիչ Դեմյանով (ռուս.՝ Николай Яковлевич Демьянов, մարտի 15 (27), 1861, Տվեր, Ռուսաստանի Դաշնություն - մարտի 19, 1938 (76 տարեկան), Մոսկվա, ՌԽՍՖՀ, ԽՍՀՄ), խորհրդային քիմիկոս։ ԽՍՀՄ ԳԱ ակադեմիկոս (1929 թ.), պրոֆեսոր (1894 թ.)։


== Կենսագրություն ==
Ավարտել է Մոսկվայի համալսարանը (1886 թվական)։ Մշակել է (1895 թ.) նորմալ հագեցած գլիկոլների և չհագեցած սպիրտների ու դրանց իզոմեր օքսիդների ստացման ընդհանուր եղանակ։
Պարզել է (1899 թ.), որ N2O5 և չհագեցած ածխաջրածինների փոխազդմամբ ստացվում են գլիկոլների էսթերներ։ Առաջինն է ստացել և ուսումնասիրել մեթիլցիկլոպրոպանը։ Հայտնաբերել է (1903 թ.) կարբոցիկլային միացությունները և մի քանի հետերոցիկլային առաջնային ամինների իզոմերացումը, որի հետևանքով ածխածնային օղակում ավելանում կամ պակասում է մեկ ատոմ ածխածին (Դեմյանովի վերախմբավորում)։ Զբաղվել է նաև բույսերի քիմիայի և ագրոքիմիայի հարցերով։


== Մրցանակներ ==
Արժանացել է Վլադիմր Իլիչ Լենինի անվան (1930 թ.) և Ա․ Մ․ Բուտլերովի անվան (1924 թ.) մրցանակների։


== Գրականություն ==
Академик Н. Я. Демьянов. К сорокапятилетию научной и педагогической деятельности, 1934.
Фаворский А. Е. Академик Н. Я. Демьянов // В кн.: Демьянов Н. Я. Сборник избранных трудов. М.-Л., 1936. — С. 5—7.
Успенский А. Е. Академик Н. Я. Демьянов // Успехи химии, 1938, т. 7, вып. 5.
Онищенко А. С. Н. Я. Демьянов — классик советской химии / Успехи химии, 1948, т. 17, вып. 5
Демьянов Н. Я. Биография // Химики о себе / сост. Ю. И. Соловьев.: ВЛАДМО, ГРАФ-ПРЕСС, 2001. — С. 80—82.
Волков В. А., Куликова М. В. Московские профессора XVIII — начала XX веков. Естественные и технические науки. — М.: Янус-К; Московские учебники и картолитография, 2003. — С. 77—78. — 294 с. — 2 000 экз. — ISBN 5—8037—0164—5


== Ծանոթագրություններ ==


== Արտաքին հղումներ ==
«Академик Демьянов Николай Яковлевич»։ Химический факультет МГУ։ Վերցված է 2014 թ․ օգոստոսի 3
Գրիգոր Շենյան

Գրիգոր Շենյան (մարտի 30, 1935(1935-03-30), Բեյրութ, Լիբանան), հայ գրող, խմբագիր, հասարակական գործիչ։


== Կենսագրություն ==
Գրիգոր Շենյանը ծնվել է 1935 թվականի մարտի 30-ին, Բեյրութում։ Նախնական կրթությունը ստացել է Ազգային Մեսրոպյան վարժարանում, այնուհետև ընդունվել է Անթիլիասի դպրեվանքը և 1953 թվականին ավարտել Ժառանգավորաց վարժարանը։ 1955 թվականին ավարտել է Առևտրի տեխնիկական դպրոցը (1955): Բեյրութում աշխատակցել է «Նաիրի» (1955-1956), «Սփյուռք» (1960-1976), «Այգ» (1962-1964), «Ազդակ» (1970-1976) պարբերականներին։ 1976 թվականից ապրում է Լոս Անջելեսում։ 1976-1981 թվականներին աշխատել է «Ասպարեզ» օրաթերթի խմբագրությունում, 1981-1985 թվականներին՝ «Նոր կյանք» (հայերեն-անգլերեն) շաբաթաթերթի խմբագիր ու բաժնեկից-հրատարակիչ, 1985 թվականից՝ խմբագիր-հրատարակիչ։
1976 թվականին Լիբանանի քաղաքացիական պատերազմի պատճառով տեղափոխվել է ԱՄՆ։ 1991 թվականից եղել է Լոս Անջելեսի Հայրենակցական միությունների միացյալ մարմնի ատենապետ, 1993 թվականից՝ Լոս Անջելեսի Հայ գրողների միության հիմնադիր-փոխատենապետ։


== Երկեր ==
Ամուսինս ըսավ թե։ Շէնեան Գրիգոր, Լոս Անճելըս։ Ա. հ., 1993:
Մայթերու վրայ։ Պատմվածքներ։ Շէնեան Գրիգոր, Հաճյան Վահրամ Եսայո, Պէյրութ։ «Սիփան», 1994։
Յուշերիս հետ։ Մադոյեան Ռազմիկ Մելիքսէթի, Շէնեան Գրիգոր, Լոս Անջելես։ Ա. հ., 2003:
Մեր օրերուն հետ։ Գրիգոր Շէնեան, Մատենաշար Նոր Կեանք հրատարակչություն, թիւ 40, 2005։
Տիկինս ըսավ թէ..: (Պատմուածքներ, յուշեր, խճանկարներ), Գրիգոր Շէնեան, «Անահիտ», 1991, 212 էջ։


== Ծանոթագրություններ ==
Ռիմմի

Ռիմմի (էստ․՝ Rimmi), գյուղ Էստոնիայի Վիրումաա նահանգի Անցլա շրջանում։
2011 թվականի տվյալներով գյուղում բնակվում էր 80 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կտուրները ձյան տակ (նկար, Կայբոտ)

«Կտուրները ձյան տակ» ( ֆր.՝ Vue de toits (effet de neige)), ֆրանսիացի նկարիչ Գյուստավ Կայբոտի (Gustave Caillebotte, 1848—1894) նկարը, 1878-1879 թվականների ձմեռը։ Նկարի չափսերը՝ 64x82 սմ։


== Պատմություն ==
Առաջին անգամ նկարը ցուցադրվել է Փարիզի իմպրեսիոնիստների 4-րդ ցուցահանդեսին 1879 թվականի ապրիլին։ Կայբոտը մեծ ոգևորությամբ էր պատրաստվում այս ցուցահանդեսին։ Ներկայացրել էր 25 աշխատանք, որոնցից 2-ը տների կտուրների պատկերներ էին, որոնցից մեկը հենց «Կտուրները ձյան տակ» նկարն էր։ Չնայած նրան, որ այս աշխատանքն այնքան մեծ ուշադրություն չգրավեց, որքան Կայբոտի մյուս աշխատանքները, այն դարձավ մեծ աշխատանք քաղաքային նկարների շրջանում։ Երկար ժամանակ նկարը գտնվում էր Կայբոտի հավաքածուի մեջ։ Նրա մահից հետո 1894 թվականին նկարը հանձնվեց Լյուքսեմբուրգի թանգարանին՝ «Étude de paysage» անունով։ 1929 թվականին այն տեղ գտավ Լուվրի հավաքածուների շարքում, իսկ 1947 թվականից ազգային Ժե դե Պոմ թանգարանում։ 1986 թվականին նկարը տեղ գտավ Օրսեի թանգարանում, որտեղ և գտնվում է մինչ օրս։


== Նկարագրություն ==
Նկարը պատկերվում է վերևից, որտեղ նկարագրվում է ժամանակների փարիզյան քաղաքային լանդշաֆտը։ Նկարչի կողմից հստակ նկարագրված են ձմեռային տեսարանները՝ տան կտուրներին։ Բոլոր խողովակները, տների վերևի պատուհանները նկարագրված են մեծ մանրամասնությամբ։ Ինչպես երևում է Կայբոտը նկարել է այն ժամանակներում նոր կառուցված շենքերը, այդտեղից երևում են ներքևի հին տները։ Տների վերևում մոխրագույն երկինքն է։ Նկարում զգացվում է ձմռան հոտը և գունային գամման արտահայտում է Փարիզի ձմեռը։


== Ծանոթագրություններ ==


== Աղբյուրներ ==
Rooftops in the Snow (snow effect), 1878, Gustave Caillebotte, Google Art Project, www.googleartproject.com
Ռազդերե

Ռազդերե, գյուղ Արևելյան Հայաստանի Ելիզավետպոլի նահանգի Զանգեզուրի գավառում։ Գտնվում է Կովսական քաղաքից 8 կմ հարավ-արևմուտք, Ծավ (Բասուտ) գետի աջափնյա, անտառապատ վայրում։


== Բնակչություն ==
1886 թվականին գյուղն ունեցել է 286, 1907-ին` 333, իսկ 1908-ին՝ 606 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Պիցցետտա

Պիցցետտա, փոքր պիցցա, որի չափսերը մոտ երեք դյույմ են տրամագծով, սակայն կարող են հասնել մինչև փոքր անձնական պիցցաների չափսերին։


== Պատրաստում ==
Պիցցետտան հիմնականում պատրաստվում է մեծ պիցցայի ոճում։ Դրա պատրաստման համար օգտագործվում են խմոր, սոուս, պանիր և տարբեր հավելումներ։ Այն երբեմն պատրաստվում է առանց սոուսի։ Պիցցետտան կարող է պատրաստվել բլիթի վրա, սակայն երբեմն շերտավոր խմոր են օգտագործում։ Լրացուցիչ կանաչին կարող է ավելացվել պատրաստելուց հետո։

		
		


== Տես նաև ==
Պիցցա


== Ծանոթագրություններ ==
Կիսլովո (այլ կիրառումներ)

Կիսլովո, կարող է վերաբերել՝

Կիսլովո - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Կիսլովո - գյուղ Ռուսաստանի Սմոլենսկի մարզի Ուգրանսկի շրջանի կազմում։
Սպասկո-Միխայլովկա

Սպասկո-Միխայլովկա (ուկրաիներեն՝ Спасько-Михайлівка), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Սպասկո-Միխայլովկա գյուղում բնակվում էր 1 112 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (5151)

Ժողովածու (5151), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5151 թվի տակ։ Ձեռագիրը գրվել է 17-րդ դարում ենթադրաբար Լիմում։ Գրված է թղթի վրա, որը ունի 22.5X15 չափս։ Ձեռագիրը կազմված է 247 թերթից (494 էջ)։ Գրված է երկսյուն, բոլորգրով և նոտրգրով։ Ունի կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ։ Հիշատակարաններ գրչի՝ էջ 395, 494, հետագայի՝ էջ 3 (18-րդ դար)։


== Բովանդակություն ==
Յովհ. Կլեմաքսի Սանդուղք գիրք։
Դանիէլի Ռայիթեցւոյ Վարք Յովհ. Կլեմաքսի, Լուծմունք դժուարիմաց բանից Կլեմաքս գրոց։
Նեղոսի Խրատ։
Անաստասայ քհյ-ի Աղօթք։


== Ծանոթագրություններ ==
Best Mistake

«Best Mistake», ամերիկացի երգչուհի Արիանա Գրանդեի երգն է, համագործակցությամբ ռեփեր Բիգ Շոնի հետ։ Այն թողարկվել է 2014 թվականի օգոստոսի 12-ին և ընդգրկվել է Արիանա Գրանդեի «My Everything» անվանումը կրող երկրորդ ստուդիական ալբոմում։ Երգը գրվել է Արիանա Գրանդեի, Բիգ Շոնի, Blu June-ի, Բրիթնի Քոնիի և Քեյ Ուեյնի կողմից։


== Նախապատմություն և երգի կառուցվածք ==
2014 թվականի հունիսի 28-ին Արիանա Գրանդեն հայտարարում է, որ երգը կոչվելու է «Best Mistake»։ Հուլիսի 8-ին նա իր Ինստագրամի էջում տեղադրում է երգից 15 վայրկյան, իսկ օգոստոսի 12-ին երգը իր ամբողջական տարբերակով թողարկվում է։ «Best Mistake» երգը դաշնամուրային բալլադ է, որը ունի մինիմալ հիփ հոփի տարրեր։ Երգը մի զույգի մասին է, որը փորձում է «կայացնել իր որոշումը իրենց ապագա հարաբերությունների մասին»։ Իր հատվածում Արիանան երգում է․ «Եթե ջուրը չորանում է, իսկ լուսինը դադարում է փայլել/ Աստղերը ընկնում են, իսկ աշխարհը կուրանում է»։


== Քննադատություն ==
«Best Mistake» երգը հիմնականում ստացել է դրական արձագանքներ երաժշտական քննադատների կողմից։ PopMatters օնլայն ամսագրի լրագրողը այն համարել է «My Everything» ալբոմի երկրորդ լավագույն երգը՝ «Love Me Harder» երգից հետո, իսկ HollywoodLife-ի լրագրողը գրել է, որ երգը «անշուշտ դառնալու է մեկ այլ հիթ»։ Music Times մեդիա ընկերության լրագրողը նույնպես դրական վերլուծություն է գրել երգի մասին, բարձր գնահատելով Արիանայի հանգստացնող վոկալն ու անցումը ավելի հասուն ձայնային հնչողության։ Digital Spy և Entertainmentwise կայքերի լրագրողները նշել են, որ այս երգում Արիանան ցույց է տալիս իր R&B արմատները։
Բիգ Շոնը երգում իր մասնակցության համար ստացել է տարբեր կարծիքներ երաժշտական քննադատների կողմից։ Billboard ամսագրի լրագրողը, Բիգ Շոնի հատվածը համարել է «ոչ անհրաժեշտ» երգի համար, իսկ PopMatters-ի լրագրողը, իր հոդվածում նրա հատվածը անվանել է «բավականին ակնառու»։


== Կենդանի կատարումներ ==
2014 թվականի օգոստոսին, Արիանա Գրանդեն և Բիգ Շոնը երգը կատարել են iHeartRadio փառատոնի ժամանակ Լոս Անջելեսում։ Նրանք նաև կատարել են երգը A Very Grammy Christmas համերգային ծրագրի ժամանակ նոյեմբերի 18-ին, 2014։ Երգը ընդգրկված է եղել Գրանդեի The Honeymoon համերգային շրջագայության երգացանկում։


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի տեքստը MetroLyrics կայքում
Zombo.com

Zombo.com, վեբ կայք, որն ստեղծվել է 1999 թվականին՝ Adobe Flash տեխնոլոգիայի ստեղծումից հետո։ Կայքը 1990-ական թվականների հայտնի նախերգանքային կայքերի պարոդիա է, որոնք գործում են, մինչ մյուս կայքը բեռնվում է։ Zombo.com-ը բաղկացած է միայն մեկ երկարատև նախերգանքից և ոչ մի բովանդակության չի հանգեցնում։


== Բովանդակություն ==
Zombo.com-ը սպիտակ էջ է, որը գրավիչ գույնզգույն վերնագրի և յոթ գույնզգույն փայլող շրջանակներից բաղկացած Flash-անիմացիայի հետ ստեղծում է պտույտի տեսանելիություն։ Անիմացիայի հետ միաժամանակ լսվում է մի ձայնագրություն, որը ողջունում է օգտատիրոջը և մի քանի անգամ կրկնում է կայքի անվանումը և տեղեկացնում, որ «Zombo.com-ում դուք կարող եք անել ամեն ինչ:… Միակ սահմանափակումը՝ դուք ինքներդ եք»։


== Հայտնիություն և քննադատություն ==
Տեսախաղերի պրոդյուսեր Բիլ Ռոպերը և երաժիշտ Դեյվ Ռաունթրին Zombo.com-ն անվանել են իրենց սիրելի կայքերից մեկը։ Ռաունթին պարզաբանել է. «Ես կարծում եմ՝ zombo.com-ն արտացոլում է ամբողջ համացանցը։ Խոստանում է երկիր, իսկ տալիս է մի փոքր անիմացիա՝ կոպիտ սաունդթրեքի հետ միասին»։ The Advertiser հանդեսից Սամարա Հարրոսը Zombo.com-ն անվանել է «համացանցի ամենաջերմ կայքերից մեկը»։ Վեբ անիմատոր Ջոել Վեիչը Zombo.com-ին կոչել է «ամենաանօգուտ կայքը», քանի որ «նա ոչինչ չի անում, միայն պատմում է այն մասին, թե ինչ հրաշալի է»։ PC World ամսագրից Մարկ Սուլիվանը Zombo-ն ընդգրկել է համացանցի ամենաանհեթեթ տասը կայքերի ցանկում՝ եզրակացնելով, որ zombo.com-ը ոչինչ չի անում։ Վեց տարի անց կայքը հայտնվել է ռուսական «Համակարգիչներ» ամսագրի կողմից ստեղծված «19 ամենաանհեթեթ կայքեր, որոնք կարող են սպանել ձեր ժամանակը» նմանատիպ ցուցակում։


== Ծանոթագրություններ ==


== Արտաքին հղումներ ==
Կայքի հասցե
Zombo.com կայքի HTML5 տարբերակ
Շենիկ (Գենջի գավառ)

Անվան այլ կիրառումների համար տե՛ս՝ Շենիկ (այլ կիրառումներ)Շենիկ, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում է Սասունի արևմտյան մասում՝ Մուշ քաղաքից 24 կմ հարավ-արևմուտք՝ Ծուլձ գետի վերին հոսանքի հովտում։
XIX դարի վերջին ուներ 100 տուն հայ բնակիչ։
Բնակչության հիմնական զբաղմունքը խաշնարածությունն ու երկրագործությունն էր։
Շենիկն ավերվել է առաջին համաշխարհային պատերազմի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ժողովածու (2157)

Ձեռագրի անվանումը (2157), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2157 թվի տակ։ Ձեռագիրը գրվել է 1756 թվականին Սիմեոն Երևանցի գրիչի կողմից։ Գրված է թղթի վրա, որը ունի 17.5×12.7 չափս։ Տող՝ 24-26։ Ձեռագիրը կազմված է 245 թերթից։ Գրված է միասյուն, նոտրգրով։ Ունի կիսախորան մանրանկարներ։ Կազմը` կաշեպատ տախտակ դրոշմազարդ։ Հիշատակարաններ՝ 44բ։


== Բովանդակություն ==
Զի՞նչ է իմաստասէրն և զինչ իմաստակն։
Զի՞նչ է շահ ի գինւոյն և զի՞նչ վնաս։
Մատթ․ Ջուղայեցւոյ Քարոզք, Պատճառ պահոցն բովանդակ։
Սիմ․ Երևանցւոյ Քարոզագիրք։
Տիրատուրոյ վրդ-ի Քարոզ։
Վասն խոստովանահորն։


== Ծանոթագրություններ ==
Սուլեյման Ալեսկերով

Սուլեյման Ալեսկերով (ադրբ.՝ Süleyman Ələsgərov), (փետրվարի 22, 1924(1924-02-22), Շուշի, ԼՂԻՄ, Ադրբեջանական ԽՍՀ, ԱԽՖՍՀ, ԽՍՀՄ - հունվարի 21, 2000(2000-01-21), Բաքու, Ադրբեջան), ադրբեջանական կոմպոզիտոր և երաժիշտ, Ադրբեջանի ժողովրդական արտիստ (1974), Ուզեյիր Հաջիբեկովի անվան հանրապետական մրցանակի դափնեկիր (1967), Ադրբեջանի կոմպոզիտորների միության Ղարաբաղի մասնաճյուղի ղեկավար (1972-2000) ։


== Կենսագրություն ==
Սուլեյման Ալեսքերովը ծնվել է 1924 թվականին փետրվարի 22-ին Շուշիում։ 1948 թվականին ավարտել է Ադրբեջանի պետական կոնսերվատորիան։ 1949-1965 թթ. եղել է Ասաֆ Զեյնալլու անվան Բաքվի երաժշտական դպրոցի տնօրեն։ Հետագայում աշխատել է Մշակույթի Նախարարության Արվեստի բաժնի պետ, Ռադիոյի և հեռուստատեսության ժողովրդական նվագարանների նվագախմբի դիրիժոր, Երաժշտական Կոմեդիայի թատրոնի տնօրեն և գլխավոր դիրիժոր։ Նա հիմնականում գրել է օպերետայի ժանրում։ 1972 թվականից աշխատել է Ադրբեջանի կոմպոզիտորների միության Ղարաբաղյան մասնաճյուղի ղեկավար։


== Ստեղծագործություններ ==


=== օպերետներ ===
«Ulduz» (1948)-(Ուլդուզ)
«Özümüz bilərik» (1962)-(Մենք գիտենք)
«Olmadı elə, oldu belə» (1964)-(Դա տեղի չունեցավ, ուստի դա եղել)
«Milyonçunun dilənçi oğlu» (1966)-(Միլիոնատիրոջ մուրացկան որդին)
«Hardasan ay subaylıq» (1968)-(որտեղ եք, Սուբայլըկ)
Sevindik qız axtarır (1970)-«Սեվինդիք փնտրում է մի աղջիկ»
«Həmişəxanım» (1971)-(Հեմիշեխանըմ)
«Məhəbbət gülü»-(Սիրո ծաղիկը)
«Gurultulu məhəbbət»-(Որոտաձայն սերը)


=== օպերաներ ===
«Bahadır və Sоna»-(Բահադըր և Սոնա)
«Sоlğun çiçəklər»-(Ծաղիկներ)


=== սիմֆոնիաներ ===
«Gənclik»-(Երիտասարդություն)
«Vətən»-(Հայրենիք)


=== Սիմֆոնիկ մուղամ ===
«Bayatı-Şiraz»-(Բայաթի-Շիրազ)


== Ֆիլմագրություն ==
Aktrisanın təbəssümü (film, 1974)-(Դերասանուհու ժպիտը)
Azərbaycan atları (film, 1953)-(Ադրբեջանական ձիերը)
Azərbaycan elləri (film, 1976)-(Ադրբեջանական հողերը)
Bəstəkar Süleyman Ələsgərov, Ömrün iki günü (film)-(Սուլեյման Ալեսկերով, կյանքի երկու օր)
Daşkəsən (film, 1946)-(Դաշքեսեն)
Qəmbər Hüseynli (film, 2007)-(Գեմբեր հուսեյնլի)
Musiqişünas (film, 2001)-(Երաժիշտ)
Ulduz (film, 1964)-(Ուլդուզ)


== Ծանոթագրություններ ==
Մոդիլիանա

Մոդիլիանա  (իտալերեն՝ Modigliana), կոմունա Իտալիայում, գտնվում է Էմիլիա Ռոմանիա մարզի Ֆորլի Չեզանա գավառում։
Բնակչությունը, ըստ 2008 թվականի տվյալների, կազմում է 4740 մարդ։ Բնակչության միջին խտությունը՝ 47 մարդ/կմ²։ Զբաղեցնում է 101 կմ² տարածք։ Փոստային ինդեքս՝ 47015։ Հեռախոսային կոդը՝ +39 0546։
Կոմունայի հովանավորն է Սուրբ Ստեփանոս Առաջին նահատակը։ Տոնը նշվում է օգոստոսի 2-ին։


== Ժողովրդագրություն ==
Բնակչության աճը


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Պոլյանի (գյուղ, Վոլոչիսկի շրջան)

Պոլյանի (ուկրաիներեն՝ Поляни), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Պոլյանի գյուղում բնակվում էր 881 մարդ։ Բնակավայրը զբաղեցնում է 2,48 կմ² տարածք։ Բնակչության խտությունը կազմում էր 355,24 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պիեռ Կոտ

Պիեռ Կոտ (ֆր.՝ Pierre Cot, նոյեմբերի 20, 1895(1895-11-20)[…], Գրենոբլ - օգոստոսի 21, 1977(1977-08-21)[…], Coise-Saint-Jean-Pied-Gauthier), ֆրանսիացի քաղաքական գործիչ, կրթությամբ իրավաբան։
1928-1940 թվականներին Ազգային ժողովի պատգամավոր ռադիկալների և ռադիկալ-սոցիալիստների կուսակցությունից։ 1933-1934 թվականներին և 1936-1938 թվականներին ավիացիայի, 1938-1939 թվականներին ՝ առևտրի մինիստր։ 1946-1958 թվականներին և 1964-1968 թվականներին ՝ Ազգային ժողովի պատգամավոր «Առաջադիմական հանրապետականների» միությունից։
1951 թվականից խաղաղության համաշխարհային խորհրդի բյուրոյի անդամ, 1951-1962 թվականներին՝ «Հորիզոն» («Horizons»), ռուսական հրատարակությամբ՝ «B защиту мира» ամսագրի պատասխանատու խմբագիր։
Արժանացել է «Ժողովուրդների միջև խաղաղությունն ամրապնդելու համար» լենինյան միջազգային մրցանակի (1953 թվական)։


== Գրականություն ==
Le procès de la République, New York, emf (Editions de la Maison Française), 2 tomes 750 p., 1944
Բեռլինի գեղարվեստի ակադեմիա

Բեռլինի գեղարվեստի ակադեմիա (գերմ.՝ Akademie der Künste, Berlin'), արվեստի ինստիտուտ Բեռլինում։ Հիմնադրվել է 1696 թվականին ընտրող-իշխան Ֆրիդրիխ I-ի կողմից՝ որպես Պրուսիայի գեղարվեստի ակադեմիա, ակադեմիական մի կառույց որի անդամները կարող էին հանդիպել, մտքեր փոխանակել, քննարկումներ անցկացնել։ 1699 թվականին ակադեմիան ծառայում էր որպես Պրուսիական կառավարության գեղարվետսի խորհուրդ, 1931 թվականից իրավահաջորդի կարգավիճակով շարունակեց նույն պարտականությունը։ Այն դարձավ Բեռլինի գեղարվեստի ակադեմիա, որի նպատակն է արվեստի խթանումը։


== Պատմություն ==
Բեռլինի գեղարվեստի ակադեմիան հիմնադրվել է 1696 թվականին կուրֆյուրստ Ֆրիդրիխ I-ի կողմից՝ որպես կերպարվեստի բնագավառի ուսումնական հաստատություն, որը երկար տարիներ իրականացրել է ինչպես կրթական, այնպես նաև վարչական գործառույթներ։
18-րդ դարում ակադեմիան վերանվանվում է Պրուսիայի գեղարվեստի թագավորական ակադեմիայի (Königlich Preußische Akademie der Künste)։
Գերմանիայի վերամիավորումից հետո՝ 1882 թվականին, այն կրկին վերանվանվում է և կոչվում Գեղարվեստի թագավորական ակադեմիա (Königliche Akademie der Künste)։ Այս անվանումը պահպանվում է մինչև 1926 թվականը։ 1926-1945 թվականներին կոչվում է Պրուսիայի գեղարվեստի ակադմեիա (Preußische Akademie der Künste), 1931 թվականին՝ կրթական գործառույթները հանձնվում են հատուկ ստեղծված Բեռլինի գեղարվեստի ինստիտուտին։ 1932 թվականին ակադեմիան գլխավորել է Նացիոնալ-սոցիալիստական ​​գերմանական բանվորական կուսակցության անդամ Մաքս ֆոն Շիլինգսը, ով իր մահկանացուն է կնքում Նացիստական Գերմանիայի կառավարման ժամանակաշրջանում։
Երկրորդ համաշխարհային պատերազմից հետո Բեռլինում ձևավորվեցին երկու ակադեմիաներ։ 1950 թվականին Գերմանիայի արևելյան հատվածում ստեղծվում է Գերմանական գեղարվեստի ակադեմիան (Deutschen Akademie der Künste), որի առաջին նախագահն հեռակա կարգով ընտրվում է Հայնրիխ Մանը, ով նույն տարում մահանում է ԱՄՆ-ում, և փաստացի առաջին նախագահ դառնում է Առնոլդ Ցվայգը, ով այդ պաշտոնը զբաղեցրել էր մինչև 1953 թվականը։ 1953-1956 թվականներին ակադեմիայի նախագահ է եղել Ռոբերտ Բեխերը։
1972 թվականին կառույցը վերանվանվեց ԳԴՀ գեղարվեստի ակադեմիա (Akademie der Künste der Deutschen Demokratischen Republik)։ Գերմանիայի վերամիավորումից հետո՝ 1990-1993 թվականներին այն անվանվեց Գեղարվեստի ակադեմիա Բեռլինում (Akademie der Künste zu Berlin)։ Արևելագերմանական ակադեմիայի վերջին նախագահ է ընտրվել Հայներ Մյուլերը 1990 թվականին։
Արևմտյան Բեռլինում 1954 թվականին ստեղծվել է գեղարվեստի ակադեմիա, որի առաջին նախագահը եղել է Հանս Շարոունը, ով կառավարել է ակադեմիան 1955-1968 թվականներին։
Ներկայիս գեղարվեստի ակադեմիան կազմավորվել է 1993 թվականին Բեռլինի երկու ակադեմիաների միավորման արդյունքում։


== Բաժիններ ==
Գեղարվեստի բաժին
Ճարտարապետության բաժին
Երաժշտության բաժին
Գրականության բաժին
Վիզուալ արվեստի բաժին
Ֆիլմագրության բաժին


== Նպատակներ ==
Ներկայացնել Գերմանիայի արվեստն ու մշակույթը
Արվեստի խթանում
Արվեստի խորհրդատվություն
Ազգային մշակութային իրադարձությունների իրազեկում
Ազգային մշակութային ժառանգության պահպանում
Արվեստի և մշակույթի խորհրդատվություն Գերմանական պետությանը


== Հայտնի դասախոսներ և շրջանավարտներ ==


== Ծանոթագրություններ ==


== Արտաքին հղումներ ==

Akademie der Künste/Academy of Arts Պաշտոնական կայքը
Akademie der Künste membership roster
Մեծ Շիլենգա

Մեծ Վոսիմ (ռուս.՝ Большой Восим), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Օչեյա գետի ձախ ափին՝ 33 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000024419
Հիդրոլոգիական ուսումնասիրությունների կոդը - 103002441
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կայսարա

Կայսարա (պորտ.՝ Caiçara) գավառ Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Ֆրեդերիկու Վեստֆալենի մեջ։ Բնակչությունը կազմում է 5 184 մարդ, ըստ 2006 թվականի տվյալների։ Տարածքը կազմում է 189,238 կմ2։ Բնակչության խտությունը՝ 27,1 մարդ/կմ²։


== Վիճակագրություն ==
Համախառն ներքին արտադրանքը կազմել է 51 573 803,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 9 674,32 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,794։


== Պատմություն ==
Քաղաքը հիմնադրվել է 1965 թվականի հոկտեմբերիի 19-ին։
Կրասնի Մայակ (գյուղ, Կույուրգազինսկի շրջան)

Անվան այլ կիրառումների համար տե՛ս՝ Կրասնիյ ՄայակԿրասնի Մայակ (ռուս.՝ Красный Маяк, բաշկիրերեն՝ Красный Маяк), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 136 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երիտասարդ ճապոնուհին

«Երիտասարդ ճապոնուհին» (ֆր.՝ Lilas), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից։ Այս ստեղծագործությունը հեղինակը վրձնել է 1888 թվականին։ Յուղաներկով կտավի չափերն են 73,3 × 60,3 սմ։
Այսօր «Երիտասարդ ճապոնուհին» ստեղծագործությունը պահպանվում և ցուցադրվում է Արվեստի ազգային պատկերասրահում (Վաշինգտոն, ԱՄՆ)։


== Պատմություն ==
Վինսենթ վան Գոգը երեսունհինգ տարեկան էր, երբ տեղափոխվում է Առլ՝ Ֆրանսիայի հարավ։ Այնտեղ նկարիչը իր ստեղծագործական կարիերայի գագաթնակետին հասավ՝ ստեղծելով իր լավագույն կտավներից։ Այդ ժամանակ է ստեղծվել նաև «Արևածաղիկներ» շարքը։ Նկարիչն իրեն Առլում շատ լավ է զգացել ու գոհ է եղել։
Իր եղբորը՝ Թեոյին գրած նամակում նա հայտնում է. «Գեղանկարչությունը, ինչպես որ կա, խոստանում է ավելի նուրբ դառնալ՝ ավելի նման երաժշտությանը, և պակաս՝ քանդակագործությանը։ Եվ, ըստ ամենայնի, այն գույն է խոստանում»։
444 օրում, երբ Գոգն անցկացնում էր Ֆրանսիայի հարավում, ստեղծեց ավելի քան 200 կտավ։


== Նկարագիր ==
Ոգեշնչվելով Պիեռ Լոտիի «Տիկին Քրիզանթեմ» ստեղծագործությամբ և ճապոնական արվեստով, Վան Գոգը նկարում  ճապոնուհուն։ Եղբորն ուղղված նամակում հայտնում է. «Ինձ մի շաբաթ պահանջվեց... բայց ես ողջ խելքս կենտրոնացրի, որ նկարեմ մուսմեին։ Մուսմեն ճապոնացի աղջիկ է, այս պարագայում տասներկուսից տասնչորս տարեկան հասակում...»:
«Երիտասարդ ճապոնուհին» ստեղծագործությունում օգտագործած գույները խորհրդանշանակ են։ Կապույտի և նարնջագույնի լրացուցիչ երանգները ոճաբանորեն տարբերվում են իմպրեսիոնիստ նկարիչների գույներից։ Աղջկա հանդերձանքը ժամանակակից է և ավանդական։ Շրջազգեստի վառ գույները և պիջակը Առլին բնորոշ հանդերձանք են։ Ավելի շատ ուշադրություն Գոգը դարձրել է աղջկա դեմքին։ Հեղինակն Առլի գույնն է փախանցել աղջկան՝ սակայն ճապոնական գծերով։ Նրա դրությունը մատնաշում է ծաղկած դափնեվարդը. վերջինս և աղջիկը գտնվուն են կյանքի ծաղկուն շրջանում։


== Ծանոթագրություններ ==


== Արտաքին հղումներ ==
Vincent van Gogh La Mousmé. Картина на сайте Национальной галерее искусства.
Սկանդալ (ֆիլմ, 2019)

«Սկանդալ» (անգլ.՝ Bombshell), ռեժիսոր Ջեյ Ռոուչի՝ 2019 թվականին նկարահանված ամերիկյան դրաման, որը սցենարի հեղինակը Չարլզ Ռենդոլֆն է։ Ֆիլմի հիմքում ընկած են «Fox News» հեռուստաալիքի մի քանի աշխատակիցների պատմությունները, որոնք սեռական ոտնձգությունների մեջ են մեղադրել «Fox News»-ի գլխավոր տնօրեն Ռոջեր Այլզին։ Ֆիլմի գլխավոր դերակատարներն են Շարլիզ Թերոնը, Նիկոլ Քիդմանը և Մարգո Ռոբին։ Երկրորդական դերերում խաղացել են Ջոն Լիթգոուն, Քեյթ Մաքկիննոնը, Քոննի Բրիթոնը, Մալքոլմ Մաքդաուելը և Էլիսոն Ջենին։
Միացյալ Նահանգներում ֆիլմի պրեմիերան սահմանափակ վարձույթով կայացել է 2019 թվականի դեկտեմբերի 13-ին, լայն վարձույթով այն թողարկվել է 2019 թվականի դեկտեմբերի 20-ին։
Ֆիլմն ընդհանուր առմամբ արժանացել է քննադատների դրական արձագանքներին։ Նրանք բարձր են գնահատել դերասանական խաղը (հատկապես Թերոնի, Ռոբիի և Լիթգոուի), բայց քննադատել են սցենարը և թույլ տրված անճշտությունները։ «Ոսկե գլոբուս» մրցանակաբաշխության 77-րդ արարողությանը Թերոնը և Ռոբին անվանակարգ են ստացել՝ որպես, համապատասխանաբար, «Լավագույն դերասանուհի» և «Երկրորդական պլանի լավագույն դերասանուհի»։


== Նկարագրություն ==
Ֆիլմը պատմում է, թե ինչպես է հեռուստահաղորդավարուհի Գրեթհեն Կարլսոնը սկիզբ դրել «Fox News»-ի գլխավոր տնօրեն Ռոջեր Այլզի սեռական ոտնձգությունների դեմ արշավին։


== Դերերում ==


== Նկարահանումներ ==
Նախագծի վրա աշխատանքի մեկնարկի մասին հայտարարվել է 2017 թվականի մայիսին՝ Այլզի մահից հետո, իսկ Ռոուչը հաջորդ տարի հաստատվել է որպես ռեժիսոր։ Դերասանական կազմի մեծ մասը հաստատվել է 2018 թվականի ամռանը, իսկ նկարահանումներն սկսվել են նույն թվականի հոկտեմբերին Լոս Անջելեսում։


== Մրցանակներ և անվանակարգեր ==


== Ծանոթագրություններ ==
Պալմիտինյու

Պալմիտինյու  (պորտ.՝ Palmitinho), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Ֆրեդերիկու Վեստֆալենի գավառի մեջ։ Բնակչությունը կազմում է 7 045 մարդ, ըստ 2006 թվականի տվյալների։ Տարածքը կազմում է 144,046 կմ2։ Բնակչության խտությունը՝ 48,9 մարդ/կմ²։


== Վիճակագրություն ==
Համախառն ներքին արտադրանքը կազմել է 53 539 461,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 7 650,68 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,767։


== Պատմություն ==
Քաղաքը հիմնադրվել է 1966 թվականի մարտի 22-ին։
Մշակ (թերթ, Ֆրեզնո)

Անվան այլ կիրառումների համար տե՛ս՝ Մշակ (այլ կիրառումներ)«Մշակ», քաղաքական, գրական թերթ (սկզբում՝ շաբաթական, այնուհետև՝ եռօրյա)։ Լույս է տեսել 1925—1957 թվականներին, Ֆրեզնոյում։ Հիմնադիր-խմբագիր՝ Լ․ Լյուլեճյան։ Լուսաբանել է ամերիկահայ և սփյուռքի այլ գաղթավայրերի ազգային, կրթական, մշակութային կյանքը։ «Հայաստան» խորագրով պատմել է Սովետական Հայաստանի տնտեսական և մշակութային կյանքի մասին։ Քաջալերել է ամերիկահայ հայրենակցական և ՀԲԸ միությունների, ՀՕԿ-երի ձեռնարկները ի նպաստ ՀՍՍՀ-ի։
Տկղայա

Տկղայա (վրաց.՝ ტყაია), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։


== Աշխարհագրություն ==
Աշխարհագրորեն Սաբեճվայո գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 125 մետր բարձրության վրա։
Օիրեմեը շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Սաճուրղուլիոյի հեռավորությունը կազմում է 17 կմ։


== Բնակչություն ==
Ըստ 2014 թվականի մարդահամարի տվյալների՝ Տկղայայի բնակչությունը կազմում է 683 մարդ։ Գյուղի բնակչության ճնշող մեծամասնությունը վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։


== Տես նաև ==
Սամեգրելո և Զեմո-Սվանեթ
Զուգդիդի շրջան


== Ծանոթագրություններ ==
Ալբորայա

Ալբորայա` (իսպ.՝ Alboraya, կատ.՝ Alboraia), քաղաք և մունիցիպալիտետ Իսպանիայում։ Մտնում է Վալենսիա պրովինցիայի մեջ՝ Վալենսիա ինքնավար համայնքում։ Մունիցիպալիտետը գտնվում է ՈՒեռտա-Նոռտեում։ Տարածքը գրավում է 8,3 կմ² մակերես, իսկ բնակչությունը կազմում է 22 409 մարդ՝ ըստ 2010 թվականի տվյալների։ Հեռավորությունը վարչական կենտրոնից կազմում է 17 կմ։


== Բնակչության կազմ ==
Բնակչությունը զգալիորեն աճել է համեմատած նախորդ տարիների։ 1986 թվականին այնտեղ ապրել է 11,267 մարդ, իսկ 2002 թվականից բնակչության թիվը հասել է 18,656-ի։


== Պատկերասրահ ==

		
		


== Ծանոթագրություններ ==
(9318) 1988 RG9

(9318) 1988 RG9, աստերոիդ աստերոիդների հիմնական գոտում։ Հայտնաբերվել է 1988 թվականի սեպտեմբերի 6-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,22349 ա. մ., առավելագույնը մոտենում է 1,9472 ա. մ. հեռավորության վրա և հեռանում 2,4998 ա. մ.։ Արեգակի շուրջ մեկ ամբողջական պտույտ է կատարում 1211,02 երկրային օրվա ընթացքում, իր ուղեծրով շարժվելով միջինում 0,29727 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9318) 1988 RG9 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(7925) Շելուս

(7925) Շելուս (անգլ.՝ Shelus), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 6-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,142492 ա. մ., առավելագույնը մոտենում է 2,5459 ա. մ. հեռավորության վրա և հեռանում 3,7391 ա. մ.։ Արեգակի շուրջ մեկ ամբողջական պտույտ է կատարում 2034,74 երկրային օրվա ընթացքում, իր ուղեծրով շարժվելով միջինում 0,176926 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7925) Շելուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մատխուկա

Մատխուկա (ռուս.՝ Матхука), գետ Ռուսաստանում, հոսում է Կաբարդինո-Բալկարիայի հանրապետությունում և Ստավրոպոլի երկրամասում։ Գետաբերանը տեղակայված է Կուրկուժին գետի աջ ափին 47 կմ հեռավորության վրա։ Գետի երկարությունը 12 կմ է, ավազանի տարածքը 49,1 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Մալկա գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000812108200004399
Հիդրոլոգիական ուսումնասիրությունների կոդը - 108200439
Ավազանի կոդը - 07.02.00.008
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մեխանիզմների կինետոստատիկա

Մեխանիզմների կինետոտաստիկա, մեքենաների ն մեխանիզմների տեսության բաժին, որում, այսպես կոչված, ուժային հաշվարկի եղանակով որոշվում են մեխանիզմի կինեմատիկական զույգերի տարրերի հակազդումները (շարժման օրենքը հայտնի է)։ Եթե մեխանիզմի օղակներին կիրառված բոլոր արտաքին ուժերին գումարվեն իներցիայի ուժերը, ապա, Դ՝ Ալամբերի սկզբունքի համաձայն, պայմանականորեն կարելի է ընդունել, որ ամբողջ մեխանիզմը և դրա առանձին մասերը գտնվում են հավասարակշռության վիճակում։ Հետևաբար, մեխանիզմի վրա ազդող ուժերը որոշելիս, օգտվում են ստատիկայի հավասարումներից։ Հավասարումների համակարգը կազմում են մեխանիզմի մասերի՝ օղակների և կինեմատիկական զույգերի համար։ Անհայտ հակազդումների թիվը հավասար է հավասարումների թվին։ Մեխանիկայում նման համակարգերը կոչվում են ստատիկորեն որոշելի։ Կինեմատիկական զույգերում շփման ուժերը հաշվի առնելու դեպքում հավասարումների համակարգին ավելանում է ևս մի անկախ հավասարում։ Մեխանիզմների կինեմատիկայի եղանակներից օգտվում են նոր մեքենաների նախագծման ժամանակ՝ ամրության հաշվարկներ կատարելիս։
Կուրատովո

Կուրատովո (ռուս.՝ Куратово), գյուղ Ռուսաստանի Կոմիի հանրապետության Սիսոլսկի շրջանի կազմում։
Բնակչությունը 2009 թվականին գրանցված տվյալներով կազմում էր 354 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լինևկա (գյուղ, Ուլյանովսկի շրջան)

Լինևկա (ռուս.՝ Линевка), գյուղ Ռուսաստանի, Ուլյանովսկի մարզի Ուլյանովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարմիրջուր

Կարմիրջուր, Կարմրավան, Կզըլքիլիսա, Ղզըլքիլիսա, գետ Հայաստանի Շիրակի մարզում։ Սկիզբ է առնում Եղնախաղի լեռնաշղթայի արևելյան լանջերից և Շաղիկ գյուղից հյուսիսս թափվում Արփի լճի ջրամբարը։ Երկարությունը՝ 15 կմ։


== Պատկերասրահ ==

		


== Ծանոթագրություններ ==
Թերթաքարերն Էստոնիայում

Թերթաքարը ռազմավարական էներգետիկ ռեսուրս է, որը տալիս է Էստոնիայի համախառն ներքին արդյունքի մոտ 4%-ը։ Թերթաքարային արդյունաբերությունն Էստոնիայում աշխարհում ամենազարգացածներից է։ 2012 թվականին երկրում թերթաքարային արդյունաբերությունում աշխատել է 6500 մարդ, ինչը կազմում է երկրի ողջ աշխատուժի մոտ 1%-ը։ Աշխարհի երկու ամենամեծ թերթաքարով աշխատող էլեկտրակայաններն այս երկրում են։ 2012 թվականին արդյունահանվող թերթաքարի 70%-ն օգտագործվում է էլեկտրաէներգիայի արտադրության համար, որը կազմում է Էստոնիայում արտադրվող էլեկտրաէներգիայի մոտ 85%-ը։ Արդյունահանվող թերթաքարի ավելի փոքր մասն օգտագործվում է թերթաքարային սինթետիկ նավթ արտադրելու համար, ինչը բավական է, որ Էստոնիան լինի երկրորդ ամենաշատ թերթաքարային նավթ արտադրող երկիրն աշխարհում, Չինաստանից հետո։ Բացի այդ, թերթաքարային նավթը և նրանից պատրաստված արտադրանքը Էստոնիայում օգտագործում են ցեմենտի արդյունաբերությունում որպես հումքային նյութեր։
Էստոնիայում կան 2 տեսակի թերթաքարեր, որոնք երկուսն էլ նստվածքային ապարներ են, կազմավորված Օրդովիկյան երկրաբանական դարաշրջանում ։ Գրաֆոլիտիկ արգիլիտն ամենամեծ ռեսուրսն է, բայց իր օրգանական ծագման պատճառով նրա մեջ պարունակությունը համեմատաբար ցածր է, և այն չի արդյունահանվում։ Մյուսը կուկերսիտն է, ինչն արդեն հարյուր տարի է արդյունահանվում է և ակնկալվում է, որ այն կբավականացնի ևս 25 տարի։ 2012 թ.-ի վերջում կուկերսիտի ողջ ռեսուրսները 4.8 միլիարդ տոննա էր, որից մինչև 650 միլիոն տոննան վերականգնվող էր։ Կուկերսիտի պաշարներն Էստոնիայում ամբողջ թերթաքարերի պաշարների 1.1%-ն են կազմում։


== Հղումներ ==
Հերպանգինա

Հերպանգինա (վեզիկուլյար ֆարինգիտ, աֆթոզ ֆարինգիտ, Զագորսկու հիվանդություն), ցավոտ ինֆեկցիոն հիվանդություն է,որը հարուցվում է Կոկսակի վիրուսներով։ Սովորաբար հերպանգինան առաջացնում է Կոկսակի Ա վիրուսը ,բայց կարող է նաև առաջանալ Կոկսակի Բ վիրուսով ։ Հիմնականւմ դիտվում է ամռան ամիսներին, մեծամասամբ երխաների շրջանում։ Նաև կարող է հանդիպել դեռահասների և մեծահասակների մոտ։ Առաջին անգամ նկրագրվել է 1920թ-ին.


== Ախտանշաններ ==
Ախտանշանները ներառում են բարձր ջերմություն,որն ուղեկցվում է կոկորդի ցավով,գլխացավով, ախորժակի կորուստով և պարանոցի ցավով։ Մեկ երկու օրվա ընացքում ի հայտ են գալիս միջինում 4-5(երբեմն մինչև քսան) 1-2մմ տրամագծով գորշ բշտիկներ, որոնք հետագայում վերածվում են վեզիկուլների, որոնց շուրջ նկատվում է կարմրություն։ Հաջորդ 24 ժամվա ընթացքում դրանք վեր են ածվում մակերեսային խոցերի՝ հազվադեպ 5մմ-ից ավել, որոնք լավնում են 1-7 օրվա ընթացքում։ Ախտահարումները հիմնականում դիտվում են նշիկային աղեղների շրջանում, ինչպես նաև փափուկ քիմքի, նշիկների,լեզվակի և լեզվի շրջանում։
Քիչ թվով ախտահարումներ (սովորաբար 2-ից 6) ձևավորվում են բերանի հետին հատվածում մասնավորապես փափուկ քիմքի կամ նշիկների շրջանում։ Ախտահարումները ձևափոխվում են բշտերը վերածվում են փոքրիկ էրոզիաների,որոնք կարող են ունենալ 2-4մմ տրամագիծ ։


== Պատճառ ==
Սովորաբար տարածվում է կոնտակտային և օդակաթիլային ճանապարհով ։


== Ախտորոշում ==
Ախտորոշումն իրականացվում է կլինիկակն նշանների և ախտանշանների հիման վրա։ Իրականացվում է սիմպտոմատիկ բուժում ։ Պետք է տարբերակել հերպետիկ գինգիվոստոմատիտից բշտերի տեղակայմամբ պայմանավորված։ Հերպանգինայի դեպքում դրանք սովորաբար տեղակայվում են բերանի խոռոչի հետին հատվածում, բերանըմպանային հատվածում ի տարբերութուն գինգիվոստոմատիտների,որոնք սովորաբար հանդիպում են բերանի խոռոչի առաջային հատվածում ։


== Բուժում ==
Բուժումը սովորաբար ախտանշանային է, քանի որ հիվանդությունը տարածման հակում չունի և ապաքինումը տեղի է ունենում մեկ շաբաթվա ընթացքում ,։


== Համաճարակաբանություն ==
Դիտվում է հիմնականում երխաների շրջանում
Հիմնականում դիտվում է ամռան ամիսներին։


== Ծագումնաբանութուն ==
Տերմինը առաջացել է հունարեն herp սողացող, օձանման և լատիներեն angina բկաբորբ, բառացիորեն "կոկորդի կամ կոկորդի մի մասի բորբոքում կամ այտուց, բժ․ անգլերեն՝ tonsillitis".


== Հղումներ ==


== Արտաքին հղումներ ==
Օկուլուս

Օկուլուս (անգլ.՝ Oculus), ամերիկացի ռեժիսոր Մայք Ֆլենեգանի միստիկական թրիլերը։ Առաջին անգամ ցուցադրվել է 2013 թ․ սեպտեմբերի 8-ին Թորոնթոյի կինոփառատոնում։


== Սյուժե ==
Ֆիլմում պատմվում է Քեյլի Րասըլի և իր եղբոր մասին, ովքեր դեռահաս տարիքում ողբերգական հանգամանքներում կորցրել են ծնողներին։ Քեյլին բավականաչափ ուսումնասիրություններ է կատարել և համոզված է, որ ամեն ինչի պատճառն է եղել իրենց հոր՝ Ալան Րասըլի գնած հնաոճ հայելին, որը ծնողների մոտ առաջացնում էր տեսողական և մտային պատրանքներ։ Թիմը նոր է վերադարձել բանտից և չի հավատում քրոջ ասածներին։ 
Հոր անմեղությունն ապացուցելու համար Քեյլին հայելին նորից բերում է իրենց հին տուն և նախապատրաստվում է այն փորձարկելու, այդ ընթացքում քույրն ու եղբայրը միասին վերապրում են տասնմեկ տարի առաջվա իրադարձությունները։


== Դերերում ==
Քեյլի Րասըլ՝ Քարեն Գիլան
Քեյլին տասներկու տարեկանում՝ Էնելայզ Բասո
Թիմ Րասըլ՝ Բրենթոն Թուեյթես
Թիմը տասը տարեկանում՝ Գերեթ Րայըն
Ալան Րասըլ՝ Րորի Քոքրեյն
Մարի Րասըլ՝ Քեթի Սաքհոֆ
Մայքլ, Քեյլիի փեսացուն՝ Ջեյմս Լաֆերթի


== Անուն ==
Ֆիլմի անունը լատիներեն okulus բառից է, որը բառացի նշանակում է "աչք"։ Ճարտարապետության մեջ օկուլուսն (անգլ.) իրենից ներկայացնում է պատի կամ առաստաղի վրա լույսի ներթափանցման համար նախատեսված շրջանաձև և ավելի շատ դեպքերում՝ օվալաձև բացվածք։ Ֆիլմում "գործող" XVIII դարի հայելին նույնպես օվալաձև է։ 


== Գնահատում ==
Քննադատները հիմնականում գնահատել են դրական, Rotten Tomatoes-ի կայքում ֆիլմն ունի 74 % վարկանիշ;.


== Ծանոթագրություններ ==


== Արտաքին հղումներ ==
Պաշտոնական կայք
«Օկուլուս»(անգլ.) ֆիլմը Internet Movie Database կայքում